سافر وجمرة عبرته تكوي الموق
يمشي وكل ماصد عوّد وبرّق
كنّه يسولف لي عن الحزن والشوق
وللحب لا سلهم بعينه تطرّق
وأنا غديت ب زحمة الشوق مخنوق
حتى الجسد في شدة البرد عرّق
تخنقني أشواقي من البعد وأتوق
والجفن من دمع المفارق تغرّق
رغم المواصل بين عاشق ومعشوق
لابد من عقب المواصل تفرّق
لا قالوا إن الحب له ساس وعروق
حبه ترى ب عروق قلبي تعرّق
بالحيل أحبه سيد الحسن والذوق
حب الحبيب اللي ب حبه تحرّق
سافر وقلبي بعد فرقاه محروق
فج الضلوع ومعه غرّب وشرّق
هذي سواة الحب في كل مخلوق
لا عآد طاري الحب ( جمّع وفرّق )
- كُل المحتوي و التعليقات المنشورة تعبر عن رأي كتّابها ولا تعبر بالضرورة عن رأي موقع الشعر.
- بعض صور الشعراء و الشاعرات غير صحيحة، نرجو تبليغنا إن واجهت هذى المشكلة
- إدارة موقع الشعر لا تتابع التعليقات المنشورة او تقوم بالرد عليها إلى نادراً.
- لتواصل مع ادارة موقع الشعر إضغط هنا.